Ceionius Rufius Albinus

Ceionius Rufius Albinus (natus mortuusque ignoto anno) senator Romanus ac vir publicus nec non auctor saeculi quarti ineuntis erat.

 Familia 
Ceionius filius Gaii Ceionii Rufii Volusiani, consulis anni 311 erat. Mater eius Nummia Albina erat. Ipse duxit Lampadiam uxorem, filius eorum Gaius Ceionius Rufius Volusianus Lampadius praefectus urbi Romae anno 365 fuit. Quo officio et Ceionius Rufius Albinus nepos annis 389 - 391 functus est.

 Cursus honorum 
Ceionius ipse a die 30 Decembris 335 - 10 Martii 337 praefectus urbi erat et anno 335 consul ordinariusDer Neue Pauly, Stuttgardiae 1999, T. 1, c. 441.

 Auctor 
Ceionius scripta diversa de arte dialectica, metrica, musica composuit, quae omnia perdita suntConfer Boethius Inst. mus. I 26.

Fortasse idem fuit qui poëta et scriptor de re metrica, cuius duo fragmenta poëmatum a Prisciano et Mario Victorino (vel Aphthonio) proferuntur:

Ex Rebus Romanis libro I:
ille, cui ternis Capitolia celsa triumphis
sponte deum patuere, cui freta nulla repostos
abscondere sinus, non tutae moenibus urbes.Blänsdorf, p. 374. Cf. editionem priorem apud PHI Latin Texts.

Ex libro De metris:
vites spondeo totum concludere versum:
posse <puta> fieri, iunges si dactylon apte.Blänsdorf, p. 374. Cf. editionem priorem apud PHI Latin Texts.

 Notae 


 Bibliographia 
 Blänsdorf, Jürgen. Fragmenta poetarum Latinorum epicorum et lyricorum. Bibliotheca scriptorum Graecorum et Romanorum Teubneriana. Berolini: De Gruyter, 2011. ISBN 978-3-11-020915-0.

Categoria:Nati saeculo 3
Categoria:Praefecti urbi Romae antiqui
Categoria:Mortui saeculo 4
Categoria:Auctores Latini antiqui
Categoria:Poetae Latini Romae antiquae
Categoria:Scriptores de litteris